ડો. આંબેડકરની જીવન યાત્રાનાં પહેલા પડાવ, તેમનાં સૈન્ય છાવણીમાં વીતેલા બાળપણ વિષે બહું ઓછા લોકો જાણે છે. તેમના પિતાશ્રી બ્રિટીશ લશ્કરમાં સુબેદાર હતાં. તેમના પિતાશ્રીની લશ્કરમાંથી સેવા નિવૃત્તિ થઇ અને લશ્કરી છાવણીનાં સમન્વય ભર્યા અને સુરક્ષિત વાતાવરણની બહાર, ભારતીય સમાજમાં બહુજન સમાજને અસ્પૃશ્ય ગણી તેમની સાથે થતો ભેદભાવ આ લશ્કરી વાતાવરણમાં ઉછરેલા ભીમને મન અસહ્ય હતો. કિશોર ભીમે જીવનમાં પ્રથમ વખત અનુભવેલી અસ્પૃશ્યતાનાં અંધકારમાંથી મહાર સમાજનાં અને સમગ્ર ભારતના બહુજન સમાજના ઉત્થાનના બીજ રોપાયા.